Kenneth Ray Rogers (21 Augustus 1938 – 20 Maart 2020) was 'n Amerikaanse sanger, liedjieskrywer, akteur, platevervaardiger, en entrepreneur. Hy was 'n lid van die Country Music Hall of Fame. Alhoewel hy die suksesvolste was met country-gehore, was hy vir meer as 120 treffers in verskeie genres verantwoordelik. Sy albums was vir 'n totaal van meer as 200 weke bo-aan die country- en popalbumtrefferlyste in die Verenigde State en hy het wêreldwyd meer as 100 miljoen plate verkoop, wat hom een van die musikale kunstenaars met die meeste verkope in die geskiedenis maak. Wikimedia Commons het meer media in die kategorie Kenny Rogers. Hierdie artikel is ’n saadjie. Voel vry om Wikipedia te help deur dit uit te brei.